הפעולה הראשונה בה השתתפו אנשי הקומנדו הייתה הפשיטה על דייפ (מבצע היובל) ב־19 באוגוסט 1942. אנשי פלגה מספר 3 אספו מסמכים גרמניים מבניין העירייה והעבירו פרנקים צרפתיים להתנגדות הצרפתית המקומית. פלגה מספר 1 (צרפתית) צורפה למס 3 ולקומנדו מספר 4, כדי לשמש כמתורגמנים, לאסוף מידע ולשכנע צרפתים לחזור איתם ולהתגייס לכוחות הצרפתיים החופשיים. הלוחמים שצורפו לקומנדו מספר 4 סייעו להם בתפיסת סוללת התותחים של הס.